ఆరు వేల పరుగుల మైలురాయిని పూర్తి చేసిన తొలి క్రీడాకారిణిగా మహిళల వన్డే క్రికెట్లో శిఖరాగ్రాన నిలిచిన మిథాలీ రాజ్కు అభినందనలు. వన్డే క్రికెట్లో అత్యధిక పరుగులు (6028) చేసిన క్రీడాకారణిగా ఇంగ్లండ్కు చెందిన చార్లొట్ ఎడ్వర్డ్స్ (5992) రికార్డును మిథాలీ మరుగున పడేసింది. పురుషుల క్రికెట్కు మాత్రమే విశేష ఆదరణ ఉన్న ఈ దేశంలో మిథాలీ సాధించిన ఈ ఘనత సువర్ణాక్షరాలతో లిఖించదగినది. అరకొర వసతులు, నామమాత్రపు నిధులు, ఆదరణకు ఆమడ దూరంలో ఉన్న మహిళా క్రికెట్లో సవాళ్లకు ఎదురొడ్డి, అవాంతరాలను దాటుకొని, చీకటి తెరలను చీల్చుకొని అంతర్జాతీయ వేదికపై పద్దెనిమిదేళ్లుగా మెరుస్తున్న మన మిథాలీ యావత్ భారతంతోపాటు మహిళాలోకం గర్వపడేలా చేసింది. 1999లో భారత జట్టులో చోటు సాధించిన నాటినుంచి తన అసమానమైన ఆటతీరుతో ఆమె యువతరానికి స్ఫూర్తిగా నిలిచింది. సుదీర్ఘ కెరీర్లో ఎన్నో మైలురాళ్లను అధిగమించింది. లెక్కకుమిక్కిలి రికార్డులను తిరగరాసింది. ఎవరూ సాధించలేని రికార్డులను నెలకొల్పింది.పదహారేళ్ల ప్రాయంలో అంతర్జాతీయ క్రికెట్లోకి అడుగుపెట్టిన మిథాలీ... అరంగేట్రం మ్యాచ్లోనే ఐర్లాండ్పై అజేయ శతకం సాధించి తన సత్తా ప్రపంచానికి చాటిచెప్పింది. జాతీయ జట్టులో మిథాలీకి చోటు అంత సులభంగా సాధ్యపడలేదు. దానివెనుక ఆమె అలుపెరుగని కృషి ఉంది. నాన్న కోరిక మేరకు ఎనిమిదేళ్ల వయసులోనే క్రికెట్ బ్యాట్ పట్టిన ఆమె మరోవైపు తనకు ఇష్టమైన భరత నాట్యం కూడా సాధన చేసింది. ఒకానొక సమయంలో చెన్నై వేదికగా నిర్వహిస్తున్న అఖిల భారత డ్యాన్స్ పోటీలు ఒకవైపు.. బెంగళూరులో జరిగే అమ్మాయిల అంతర్ రాష్ర్టాల క్రికెట్ చాంపియన్షిప్ మరోవైపు.. ఏది కావాలో తేల్చుకోవాల్సిన సందిగ్ధస్థితి ఏర్పడింది. ఆ తరుణంలో నాన్న అభీష్టం మేరకు క్రికెట్కే ఓటేసి, తనకెంతో ఇష్టమైన భరతనాట్యాన్ని ఆమె వదులుకున్నది. ఆమె త్యాగం వృథా కాలేదు. మిథాలీలోని సహజసిద్ధ ప్రతిభను గుర్తించిన కోచ్ సంపత్కుమార్ ఆమెను జాతీయ జట్టుకు ప్రాతినిధ్యం వహించేలా తీర్చిదిద్దుతానని తల్లిదండ్రులకు మాటిచ్చాడు. ఇచ్చిన మాటప్రకారమే ఆమెను అత్యుత్తమ క్రికెటర్గా తీర్చిదిద్దాడు. 1997లో భారత వేదికగా జరిగిన వన్డే వరల్డ్కప్ ప్రాబబుల్స్లో మిథాలీ ఎంపికైనప్పటికి ఆమె వయసు 14 ఏళ్లు. ఆ ప్రపంచకప్కు ఎంపికైన జట్టులో మిథాలీకి చోటు దక్కలేదు. కానీ.. రెండేళ్లకే ఆమె టీమిండియాకు ఎంపికైంది. ఐర్లాండ్తో జరిగిన తన తొలి మ్యాచ్లోనే మిథాలీ ప్రతిభ ఏపాటిదో అందరికీ తెలిసొచ్చింది. అలా మొదలైన మిథాలీ అంతర్జాతీయ కెరీర్ అప్రతిహతంగా సాగుతూనే ఉంది. 16 ఏళ్లకే జాతీయ జట్టులోకి వచ్చి, 19 ఏళ్లకే వైస్ కెప్టెన్గా ఎదిగి.. 22 ఏళ్లకే భారత జట్టు పగ్గాలు అందుకున్న మిథాలీ రాజ్ ప్రతిభ ప్రశంసనీయమైనది.సచిన్ టెండూల్కర్ లేని పురుషుల క్రికెట్ను ఊహించలేం. అలాగే మహిళా క్రికెట్నూ మిథాలీనీ వేరు చేసి చూడలేం. క్రీడాకారుని ప్రతిభకు రికార్డులే కొలమానం అయితే.. 463 వన్డేల్లో 44.83 సగటుతో 49 సెంచరీలతో 18,246 పరుగులు చేసిన సచిన్కు.. 183 వన్డేల్లో 51.52 సగటుతో 5 శతకాలు, 49 అర్ధ సెంచరీలతో 6,028 పరుగులు చేసిన మిథాలీ ఏమాత్రం తీసిపోదు. 12 ఏళ్లకే ఆంధ్రా మహిళా జట్టుకు ఎంపికైన మిథాలీ అండర్ -13 టీమ్లో ఉన్నా అండర్ -16, 19 మ్యాచ్ల్లో పరుగుల వరద పారించింది. 14 ఏళ్లకే సీనియర్ నేషనల్స్లో చోటు దక్కించుకుంది. సచిన్లాగే 16 ఏళ్లకే జాతీయ జట్టులోకొచ్చింది. తాను బ్యాట్ పట్టడానికి సచిన్ కారణమని ప్రస్తుత భారత పురుషుల క్రికెట్ జట్టు సారథి విరాట్ కోహ్లీ అంటూ ఉంటారు. అలాగే మహిళా క్రికెట్లో స్మృతి మంధాన, పూనమ్ కౌర్, దీప్తి శర్మ వంటి వారు మిథాలీ స్ఫూర్తితోనే క్రికెట్ను కెరీర్గా ఎంచుకున్నారు. ఆమె స్ఫూర్తితో మరెందరో అమ్మాయిలు క్రికెట్ మైదానాలవైపు పరుగులు పెట్టాలి. మహిళా క్రికెట్ కూడా పురుషుల జట్టుతో సమానంగా వెలుగులీనాలి. ‘నాకు మరింత మద్దతు లభించివుంటే నా ఆటతీరు ఇంతకంటే ఎన్నో రెట్లు మెరుగ్గా ఉండేది’ అని మిథాలీ చేసిన వ్యాఖ్యలు అక్షర సత్యం. వన్డేల్లో అత్యధిక పరుగులు సాధించిన తర్వాత మిథాలీ నోటి నుంచి వెలువడ్డ ఈ మాటలు భారత్లో మహిళా క్రికెట్ పరిస్థితికి అద్దం పడుతున్నాయి. మగాళ్ళ క్రికెట్తో పోలిస్తే ఆదరణలో, ఆదాయంలో, మౌలిక వసతుల్లో మహిళా క్రికెట్ ఆమడ దూరంలో ఉంది. మ్యాచ్ల సంఖ్య తక్కువ. శిక్షణలో పరిమిత అవకాశాలు. వచ్చే ఆదాయం కనీసం రోజువారీ ఖర్చులకు కూడా సరిపోని పరిస్థితి. పురుషుల క్రికెట్లో స్పాన్సర్షిప్ కోసం ఎగబడే కార్పొరేట్ కంపెనీలు మహిళా క్రికెట్ టోర్నీ అంటే మాత్రం మొహం చాటేస్తున్నాయి. ఇక టెలివిజన్లో ప్రత్యక్ష ప్రసారాల సంగతి చెప్పక్కర్లేదు. 2002లో ఇంగ్లండ్పై టాంటన్ వేదికగా జరిగిన టెస్టులో మిథాలీ డబుల్ సెంచరీ సాధించిన సమయంలో అక్కడ స్కోరుబోర్డు కూడా లేదు. జట్టులోని సభ్యురాలు చెబితేనే తాను డబుల్ సెంచరీ సాధించినట్టు మిథాలీకి తెలిసింది. గతంతో పోలిస్తే ఇప్పుడు మహిళా క్రికెట్ పరిస్థితి మెరుగైంది కానీ.. ఇది సరిపోదు. క్రికెట్ ద్వారా ప్రపంచంలో అత్యధికంగా ధనం ఆర్జిస్తున్న బీసీసీఐ మహిళా క్రికెట్ అభివృద్ధి కోసం మరింత కృషి చేయాలి. పురుషులతోపాటు మహిళలకు కూడా ఒకే జెర్సీలు అందించినంత మాత్రాన సరిపోదు. అన్ని అంశాల్లోనూ తారతమ్యాలు చెరిగిపోయే వరకూ ప్రయత్నించాలి. మౌలిక వసతులు పెంచి, వారి ఆదాయం పెరిగేలా చూడాలి. క్రికెట్ను కెరీర్గా ఎంచుకున్న మహిళల ఆర్ధిక, ఉద్యోగ భద్రతకు భంగం వాటిల్లదనే నమ్మకం కలిగే దిశగా చర్యలు తీసుకోవాలి. అప్పుడు ప్రతీ అమ్మాయి క్రికెట్ బ్యాట్తో మైదానానికి వస్తుంది. మిథాలీలా భారత్కు ఎనలేని కీర్తి ప్రతిష్ఠలు తెచ్చిపెడుతుంది. యావత్ భారతావని గర్వించేలా చేస్తుంది.
aaru vela parugula mailuraayini puurti chesina toli kridaakaarinigaa mahilala vande cricketlo sikharaagraana nilichina mithali rajku abhinandanalu. vande cricketlo atyadhika parugulu (6028) chesina kridaakaaranigaa inglandku chendina charlot edverds (5992) rikaardunu mithali maruguna padesindi. purushula kriketku matrame visesha aadarana unna ee desamlo mithali saadhinchina ee ghanata suvarnaaksharaalato likhinchadaginadi. arakora vasatulu, naamamaatrapu nidhulu, aadaranaku aamada dooramlo unna mahila cricketlo savaallaku eduroddi, avaantaraalanu daatukoni, cheekati teralanu cheelchukoni antarjaatiiya vedikapai paddenimidellugaa merustunna mana mithali yavat bhaaratamtopaatu mahilalokam garwapadela chesindi. 1999loo bhaarata jattulo chotu saadhinchina naatinunchi tana asamaanamaina aatatiirutoe aame yuvataraaniki sphuurtigaa nilichindi. sudeergha kereerlo enno mailuraallanu adhigaminchindi. lekkakumikkili rikaardulanu tiragaraasindi. evaruu saadhinchaleni rikaardulanu nelakolpindi.padahaarella praayamlo antarjaatiiya kriketloki adugupettina mithali... arangetram matchlone irlandpy ajeya satakam saadhinchi tana satta prapanchaaniki chaaticheppindi. jaateeya jattulo mithaaleeki chotu anta sulabhamgaa saadhyapadaledu. daanivenuka aame aluperugani krushi undi. naanna korika meraku enimidella vayasulone cricket byat pattina aame marovaipu tanaku ishtamaina bharata naatyam kuudaa saadhana chesindi. okanoka samayamlo chennai vedikagaa nirvahistunna akhila bhaarata dans poteelu okavaipu.. bengalurulo jarige ammayila antar rashrtala cricket champianship marovaipu.. edhi kaavaalo telchukovalsina sandigdhasthiti erpadindi. aa tarunamlo naanna abheeshtam meraku kriketke otesi, tanakentho ishtamaina bharatanaatyaanni aame vadulukunnadi. aame tyaagam vruthaa kaaledu. mithaaleelooni sahajasiddha pratibhanu gurtinchina koch sampatkumar aamenu jaateeya jattuku praatinidhyam vahinchela teerchididdutaanani tallidandrulaku maatichaadu. ichina mataprakarame aamenu atyuttama cricketerga teerchididdaadu. 1997loo bhaarata vedikagaa jarigina vande varaldkap probableslo mithali empikainappatiki aame vayasu 14 ellu. aa prapanchakapku empikaina jattulo mithaaleeki chotu dakkaledu. cony.. rendellake aame teamindiaku empikaindi. irelandtho jarigina tana toli matchlone mithali pratibha epatido andarikee telisochindi. alaa modalaina mithali antarjaatiiya kereer apratihatamgaa saagutuunee undi. 16 ellake jaateeya jattuloki vachi, 19 ellake vais keptenga edigi.. 22 ellake bhaarata jattu paggaalu andukunna mithali raj pratibha prasamsaneeyamainadi.sachin tendoolkar laeni purushula kriketnu oohinchalem. alaage mahila kriketnu mithaaleenii vaeru chesi chudalem. kreedaakaaruni pratibhaku recordule kolamanam ayithe.. 463 vandello 44.83 sagatutho 49 senchareelatho 18,246 parugulu chesina sachinku.. 183 vandello 51.52 sagatutho 5 satakaalu, 49 ardha senchareelatho 6,028 parugulu chesina mithali ematram teesipodu. 12 ellake andhra mahila jattuku empikaina mithali ander -13 teamlo unna ander -16, 19 matchllo parugula varada paarinchindi. 14 ellake seanier neshanalslo chotu dakkinchukundi. sachinlage 16 ellake jaateeya jattulokochindi. taanu byat pattadaaniki sachin kaaranamani prastuta bhaarata purushula cricket jattu saarathi virat kohli antuu untaaru. alaage mahila cricketlo smruti mandhaana, poonam cour, deepti sharma vanti vaaru mithali sphuurtithoonee kriketnu kereerga enchukunnaaru. aame sphuurtithoo marendaro ammayilu cricket maidaanaalavaipu parugulu pettali. mahila cricket kuudaa purushula jattutho samaanamgaa veluguleenaali. ‘naaku marinta maddatu labhinchivunte naa aatatiiru intakante enno retlu merugga undedi’ ani mithali chesina vyaakhyalu akshara satyam. vandello atyadhika parugulu saadhinchina tarvaata mithali noti nunchi veluvadda ee maatalu bhaaratlo mahila cricket paristhitiki addam padutunnaayi. magaalla kriketto poliste aadaranalo, aadaayamlo, moulika vasatullo mahila cricket aamada dooramlo undi. machal sankhya takkuva. shikshanalo parimita avakaasaalu. vache aadaayam kaneesam rojuwari kharchulaku kuudaa sariponi paristhiti. purushula cricketlo spansership kosam egabade carporate companylu mahila cricket torney ante maatram moham chaatestunnaayi. ika televisionlo pratyaksha prasaaraala sangati cheppakkarledu. 2002loo inglandpy tanton vedikagaa jarigina testulo mithali dabul senchary saadhinchina samayamlo akkada scoruboardu kuudaa ledu. jattulooni sabhyuraalu chebithene taanu dabul senchary saadhinchinattu mithaaleeki telisindi. gatamto poliste ippudu mahila cricket paristhiti merugaindi cony.. idhi saripodu. cricket dwara prapanchamlo atyadhikamgaa dhanam aarjistunna bcci mahila cricket abhivruddhi kosam marinta krushi cheyali. purushulathopaatu mahilalaku kuudaa oke jerseelu andinchinanta maatraana saripodu. anni amsaalloonuu taaratamyaalu cherigipoye varakuu prayatninchaali. moulika vasatulu penchi, vaari aadaayam perigela chudali. kriketnu kereerga enchukunna mahilala aardhika, udyoga bhadrataku bhangam vaatilladane nammakam kalige disagaa charyalu teesukovali. appudu pratee ammai cricket byaatto maidaanaaniki vastundi. mithalila bhaaratku enaleni keerti pratishtalu tecchipedutundi. yavat bhaaratavani garvinchela chestundi.